_:ne7ff2dc327b140199c29ecce60f081b7xb0
<http://schema.org/articleBody>
"<img class=\" size-full wp-image-3746\" src=\"https://www.baby.gr/wp-content/uploads/2015/06/140b52a229a0199a0b5b0f77e425d131.jpg\" alt=\"\" width=\"600\" height=\"600\" /><p>Αν έχετε ήδη μπει στον μήνα σας και περιμένετε από μέρα σε μέρα να γεννήσετε, το πιθανότερο η βαλίτσα για το μαιευτήριο να είναι έτοιμη και να περιλαμβάνει τα βασικά όπως: οδοντόβουρτσα, μαξιλάρι, χαλαρά ρούχα για εσάς, ρουχαλάκια για το μωρό, πάνες, κ.λπ.</p>  <!--more-->  <p>Ωστόσο, ο κατάλογος αυτός δεν χρειάζεται να σταματήσει εκεί. Άλλωστε η γέννηση ενός παιδιού είναι από τις πιο ευτυχισμένες στιγμές της ζωής σας οπότε λειτουργήστε ελεύθερα και φέρτε ό, τι μπορεί να σας κάνει να αισθανθείτε πιο άνετα κατά τη διάρκεια της παραμονής σας στο μαιευτήριο. Εδώ λοιπόν είναι κάποια από τα πράγματα που ίσως να μην έχετε σκεφτεί να βάλετε στην βαλιτσούλα σας. Συμπληρώστε τα λοιπόν, ώστε να είστε πανέτοιμες όταν φανούν τα πρώτα σημάδια του τοκετού.</p> <h3>Μαντηλάκια καθαρισμού και ντεμακιγιάζ</h3> <p>Είναι πολύ πρακτικά γιατί είτε γεννήσετε με φυσικό τοκετό είτε με καισαρική, δεν θα θέλετε να σηκωθείτε από το κρεβάτι για να φρεσκαριστείτε. Θα γίνουν ο καλύτερός σας φίλος!</p> <h3>Ξηρό Σαμπουάν</h3> <p>Είναι σε μορφή spray, όπως η λακ, και χρησιμοποιείται τοπικά στην ρίζα για να απορροφήσει την λιπαρότητα που υπάρχει εκεί. Αν λοιπόν αισθανθείτε κουρασμένες και δεν θέλετε να λούσετε τα μαλλιά σας στο μαιευτήριο, μπορείτε να τα φρεσκάρετε με ξηρό σαμπουάν.</p> <h3>Πετσέτα</h3> <p>Στα περισσότερα μαιευτήρια οι πετσέτες είναι μικρές και σκληρές. Φέρτε τη δική σας πετσέτα μπάνιου ώστε να αισθανθείτε πιο άνετα μετά το ντους.</p> <h3>Σαγιονάρες</h3> <p>Το πιθανότερο είναι να έχετε ήδη βάλει τις παντόφλες σας στην βαλίτσα σας αλλά για σκεφτείτε πόσο χρήσιμες θα σας φανούν οι σαγιονάρες μετά το μπάνιο, όταν τα πόδια σας θα είναι ακόμα βρεγμένα; Μπορείτε ακόμα και στο ντους να τις χρησιμοποιήσετε!</p> <h3>Πιστολάκι</h3> <p>Πολλά νοσοκομεία όπως και τα ξενοδοχεία παρέχουν ένα πιστολάκι για τα μαλλιά, αλλά στην πραγματικότητα δεν κάνουν τίποτα με αποτέλεσμα να εκνευρίζεστε. Θα χρειαστείτε ένα με περισσότερη δύναμη, οπότε φέρτε καλύτερα το δικό σας.</p> <h3>Χαρτί τουαλέτας</h3> <p>Αυτό μπορεί να σας φανεί υπερβολικό αλλά αν τελειώσει το χαρτί τουαλέτας ή αν σας φανεί σκληρό, επειδή είναι ένα ευαίσθητο θέμα που ντρεπόμαστε να θίξουμε, δεν χάνετε τίποτα να φέρετε το δικό σας ρολό.</p> <h3>Φορτιστής</h3> <p>Σοβαρά τώρα, μην ξεχάσετε να φέρετε έναν φορτιστή για το τηλέφωνό σας. Όσο καλό και να είναι το κινητό σας θα δεχτείτε τόσα τηλεφωνήματα που σίγουρα θα ξεμείνετε από μπαταρία.</p> <h3>Καλώδιο προέκτασης</h3> <p>Είναι πολύ ενοχλητικό να μην φτάνει το τηλέφωνο στο κρεβάτι όταν φορτίζει. Φέρτε ένα μικρό καλώδιο επέκτασης και γλιτώστε την ενόχληση.</p> <h3>Ωτοασπίδες ή μάσκα ματιών</h3> <p>Μερικά από τα πιο ενοχλητικά πράγματα σε νοσοκομεία και μαιευτήρια είναι οι επιπλέον ήχοι και τα φώτα έξω από το δωμάτιο. Ένα ζευγάρι ωτοασπίδες ή μια μάσκα ματιών σας θα διασφαλίσει έναν ήσυχο ύπνο. Μην ξεχνάτε ότι είναι πολύτιμος τώρα που γίνατε μητέρα!</p> <h3>Ψιλά</h3> <p>Οι πιθανότητες να θελήσετε εσείς ή ο σύντροφός σας κάτι από το κυλικείο όταν αυτό θα έχει κλείσει είναι πολλές. Εκείνη την ώρα το μηχάνημα αυτόματης πώλησης θα είναι η μόνη σας επιλογή, οπότε έχετε αρκετά ψιλά μαζί σας.</p> <h3>Διαφημιστικά φυλλάδια από κοντινά delivery</h3> <p>Εάν δεν σας αρέσει το φαγητό που θα σερβίρει το μαιευτήριο, τα διαφημιστικά φυλλάδια από κοντινά delivery θα είναι η σωτηρία σας.</p> <h3>Καλτσάκια για το μωρό</h3> <p>Συνήθως τα μαιευτήρια παρέχουν καλτσάκια στο μωρό, αλλά ποτέ δεν μένουν στη θέση τους. Επίσης, μπορείτε να χρησιμοποιείτε και ζευγάρι κάλτσες για γαντάκια  στο μωρό για να μην γρατζουνίσει το προσωπάκι με τα νυχάκια του.</p> <h3>Μια έξτρα τσάντα</h3> <p>Θα φύγετε από το νοσοκομείο με περισσότερα πράγματα από ό,τι ήρθατε και αυτό είναι εγγυημένο. Φέρτε λοιπόν μια επιπλέον τσάντα για να συγκεντρώσετε όλα τα δωράκια και τα καλούδια που θα σας χαρίσουν φίλοι και συγγενείς. Ο σύντροφός σας ο οποίος θα αναγκαστεί να επιστρέψει σπίτι για να φέρει μία, θα σας ευχαριστήσει για την προνοητικότητά σας.  </p>"
<https://www.baby.gr/babyzine/egkimosini/13-pragmata-pou-isos-na-min-exete-skeftei-na-parete-sto-maieftirio/3747/>